da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da it da it it fr en da da da it da da sv da en da da da en da da da da en en da da da da da da da da da da da da da da da da da da da en en da da da fr da da da da da da da da da da da da da da da da da da da da da da da da da en da da nl da da da da da da da da da da it en es et fr es en da da da da sv pl it en da en ru da da da en en en da it da it es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Voltabak? - Find information på Medicin.dk
Voltabak bruges til behandling af
Voltabak er et øjenmiddel. NSAID.
Voltabak anvendes i specielle tilfælde ved operation for grå stær eller andet kirurgisk indgreb. Kan også lindre smerter i øjnene, fx ved  regnbuehindebetændelse.
På operationsdagen: Voksne. 1 dråbe i øjet 5 gange i løbet af de sidste 3 timer før operation.
Efter operationen: 1 dråbe i øjet 3-5 gange i døgnet.
Hvis smerterne ved svejseøjne vedvarer mere end 1 døgn, skal patienten søge læge eller skadestue for at udelukke anden årsag.
Vask hænder, inden du går i gang med at dryppe øjne.
Hvis du bruger kontaktlinser, skal du tage dem ud, inden du drypper øjne. Vent mindst 15 minutter, før du sætter kontaktlinserne i igen.
Øjendråber findes i to typer emballage
Endosispipetter indeholder ikke konserveringsmiddel. Der åbnes en ny beholder ved hver drypning, og eventuelt restindhold i pipetten må ikke gemmes til næste dosis.
Flerdosisbeholder indeholder konserveringsmiddel. Øjendråberne må anvendes i højst 4 uger, efter de er åbnet.
Endosisbeholdere. Træk pladen af engangspipetter frem af yderemballagen og riv en pipette af. Pipetten åbnes ved at dreje vingen af.
Flerdosisbeholder. Flasken åbnes ved at skrue låget af.
I nogle tilfælde skal flerdosisbeholderen omrystes før anvendelsen. Det vil fremgå af pakningen og indlægssedlen.
Læg hovedet tilbage og træk forsigtigt det nederste øjenlåg ned, så der dannes en lille lomme mellem det nederste øjenlåg og øjet.
Vend bunden i vejret på beholderen og tryk let med tommel- og pegefinger på flaskens sider eller bund, indtil en enkelt dråbe drypper ned i øjet.
Flaskespidsen må ikke røre øjet eller øjenlåget. Øjendråberne i flasken kan derved blive forurenet med bakterier, som kan give øjeninfektion.
Brug aldrig øjendråber, som har skiftet udseende eller ændret lugt.
Luk øjet straks efter drypning af hver dråbe og pres med en finger ved den inderste øjenkrog i et par minutter.
Derved bliver øjendråberne i øjet, hvor de skal virke. I modsat fald kan øjendråberne løbe ned i svælget og optages i blodbanen fra mave-tarmkanalen og give bivirkninger andre steder i kroppen.
Det fremgår af etiketten, hvor mange dråber, du skal dryppe med hver gang. Der er almindeligvis kun plads til én dråbe i øjet ad gangen, så det er ingen fordel at dryppe med flere dråber.
Hvis du anvender flere typer øjenmedicin, bør der gå ca. 5 minutter mellem de forskellige præparater. Øjensalve skal bruges til sidst.
Kassér engangspipetten, selvom der stadig er lidt tilbage i den. Øjendråberne kan ellers blive forurenet med bakterier.
Skru hætten på flerdosisbeholderen grundigt på straks efter brug. Konserverede øjendråber må kun anvendes i 4 uger, efter de er åbnet, og kan altså ikke gemmes fra sæson til sæson.
Risikoen for bivirkninger i øjet kan være øget hos patienter, der har gennemgået komplicerede eller gentagne øjenoperationer inden for kort tid eller haft sygdomme i øjets overflade (bl.a. tørre øjne), diabetes mellitus eller reumatoid artrit. Lokale NSAID-præparater skal anvendes med forsigtighed hos disse patienter.
Langvarig anvendelse af lokale NSAID-præparater kan øge risikoen for, at der opstår alvorlige bivirkninger i øjet.
Højst 10 ud af 100 personer får bivirkningen.
Røde øjne, Sløret syn, Øjenbetændelse, Øjenkløe.
Højst 1 ud af 100 personer får bivirkningen.
Overfølsomhed over for sollys.
Højst 1 ud af 1.000 personer får bivirkningen.
Forandringer på hornhinden, Hornhindebetændelse.
Allergisk reaktion i øjet, Allergiske reaktioner i øjet, Røde øjenlåg, Rødmen af øjet, Øjenlågsirritation.
Forværret astma, Åndenød, Hoste, Høfeber.
Ved brug af NSAID lokalt efter grå stær-operation er der i meget sjældne tilfælde rapporteret alvorlig påvirkning af øjets hornhinde. Behandlingen skal i så fald straks ophøre.
Læs generelt om bivirkninger
Voltabak bør ikke anvendes ved overfølsomhed for indholdsstofferne, acetylsalicylsyre (blodpladehæmmende middel), paracetamol eller NSAID (midler mod smerter og gigt).
Midlet kan ligesom andre inflammationshæmmende midler skjule tegn på bakteriel og viral infektion.
NSAID kan øge risikoen for blødning i øjenvæv under operation. Forsigtighed anbefales ved brug af øjendråber med diclofenac, hvis du har kendt blødningstendens eller får lægemidler, der kan forlænge blødningstiden.
Kontaktlinser skal fjernes før hver inddrypning, og man bør vente mindst 15 minutter, før kontaktlinserne isættes igen.
Forsigtighed ved svær overfølsomhed for mesalazin-præparater (midler mod tarmsygdom) pga. risiko for krydsallergi.
Kan om nødvendigt anvendes.
Læs mere om gravide og medicin
Kan om nødvendigt anvendes.
Læs mere om ammende og medicin
Må tappes. Om du kan tappes, afhænger dog af din sygdom.
Læs mere om bloddonorer og medicin
Virker smertestillende og antiinflammatorisk, dvs. dæmpende på betændelseslignende symptomer, som kan forekomme i øjet ved inflammation eller efter en operation.
Efter åbning: Kan opbevares i højst 8 uger efter åbning
Øjendråber, opløsning. 1 ml indeholder 1 mg diclofenacnatrium.
Pakninger, priser, tilskud og udlevering
øjendråber, opløsning 1 mg/ml
Læs mere om tilskud
Læs mere om udlevering
Information til sundhedsfaglige om
20.01.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø